Diari Oficial de la Generalitat Valenciana


Sumari del DOGV 5871, del 16-10-2008 (2008/11462)

Notificació a les persones interessades, en la regularització registral o extinció de la Fundació Salud Mental y Adolescencia Hebe de la Comunidad Valenciana.
--------------------------------------------------------------------------------------------------------------------------------------------------------------

### Dades del document

Número de DOGV
:   5871

Data del DOGV
:   16-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11215


Data del document
:   30-09-2008

Organisme emissor
:   Conselleria de Justícia i Administracions Públiques

Tipus de document
:   Edicte

Notificació a les persones interessades, en la regularització registral o extinció de la Fundació Salud Mental y Adolescencia Hebe de la Comunidad Valenciana. [2008/11137]  
Per acord de la secretària autonòmica de Justícia, de data 30 de juny de 2008, s'ha disposat l'obertura d'un període d'informació prèvia, en relació amb els aspectes que tot seguit s'exposen.  
A la vista de les dades que es troben en poder del Registre de Fundacions de la Comunitat Valenciana, es desprén que la Fundació Salud Mental y Adolescencia Hebe de la Comunidad Valenciana, no ha presentat comptes ni pressupostos econòmics des de l'any 2004. Així mateix, no hi ha constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, i Llei 50/2002, de 26 de desembre, de Fundacions.  
Tampoc no consta cap sol·licitud ni documentació acreditativa que pogueren justificar, si fa al cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'aquesta.  
Les esmentades omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar-ne la situació o, si fa al cas, sol·licitar la seua extinció d'acord amb allò que ha establit la normativa, i si escau, el Protectorat podrà instar la corresponent resolució judicial d'extinció.  
La qual cosa es posa en coneixement de les persones interessades perquè, de conformitat amb allò que disposen els article 59 i 84 de la Llei de Règim Jurídic de les Administracions Públiques i del Procediment Administratiu Comú, puguen al·legar i presentar els documents o justificacions que estimen convenient, en un termini de deu dies, comptadors a partir de l'endemà de la seua publicació.  
Amb aquesta finalitat, es comunica que a les dependències de la Secretaria Autonòmica de Justícia de la Conselleria de Justícia i Administracions Públiques es troba l'expedient (carrer Historiador Chabàs, núm. 2-3r de València).   
- Acte: obertura d'informació prèvia, en relació amb la regularització registral o inici del procediment d'extinció de la Fundació Salud Mental y Adolescencia Hebe de la Comunidad Valenciana.   
València, 30 de setembre de 2008.- La secretària autonòmica de Justícia: Patricia Montagud Alario.